Mikilvægur leikur í Vesturlandsslagnum á sunnudaginn Vesturlandsliðin í Pepsídeildinni mætast í næstu umferð , þeirri 20. á Akranesvelli á sunnudaginn kl. 17 . Slá má því föstu að um mikinn baráttuleik verður að ræða , enda leikurinn sá mikilvægasti fyrr bæði liðin í sumar , bæði í bullandi fallbaráttu . Víkingur er með 14 stig í 11. sæti deildarinnar , en ÍA er neðst með 8 stig . Líf Skagamanna í Pepsídeildinni hangir á bláþræði , sem Víkingar gætu klippt á og um leið aukið sína möguleika að halda sæti í deildinni . Þór frá Akureyri er næsta lið fyrir ofan Víkinga á töflunni með 17 stig . Þórsarar fá Keflvíkinga í heimsókn á sama tíma og gætu Þórsarar með sigri stigið stórt skref í að halda sætinu sínu , einkanlega ef Víkingi tekst ekki að sigra á Skaganum . Það verður því spenna á mörgum vígstöðvum í Pepsídeildinni á sunnudaginn .